Obec Z A M A R O V C E

**v y h l a s u j e**

**obchodnú verejnú súťaž**

v zmysle § 9a, ods.9, v spojení s § 9a, ods. 1, písm. a) zák.č. 138/1991 Zb. o majetku obcí v platnom znení s použitím § 281 a nasl. Obchodného zákonníka na podávanie najvhodnejšieho návrhu na prenájom nehnuteľnosti zapísaných na LV č1, pre kat. územie Zamarovce, ako budova, hotela so súpisným číslom 241, stojaca na parcele číslo 1064/6, a pozemky- parcely registra „C“ katastrálnej mapy evidované s číslom: 1064/1- zastavané plochy a nádvoria o výmere 695 m2, č. 1064/2- zastavané plochy a nádvoria o výmere 47 m2, č. 1064/3- zastavané plochy a nádvoria o výmere 137 m2, č. 1064/4- zastavané plochy a nádvoria o výmere 64 m2, č. 1064/6- zastavané plochy a nádvoria o výmere 542 m2, vo výlučnom vlastníctve obce, za účelom prevádzkovania hotela bez vnútorného vybavenia.

**Podmienky obchodnej verejnej súťaže**

**„ Nájom Športhotela Ostrov“**

**I.**

**Predmet obchodnej verejnej súťaže**

1. Obec Zamarovce v súlade s § 9a,ods. 1, písm.a),v spojení s § 9a, ods.9, s zák. č. 138/1991 Zb. o majetku obcí v platnom znení, realizuje svoj zámer dať do prenájmu nehnuteľnosti zapísané na LV č1, pre kat. územie Zamarovce, ako budova, hotela so súpisným číslom 241, stojaca na parcele číslo parcele č. 1064/6, a pozemky- parcely registra „ C“ katastrálnej mapy evidované s číslom:

* 1064/1- zastavané plochy a nádvoria o výmere 695 m2,
* 1064/2- zastavané plochy a nádvoria o výmere 47 m2,
* 1064/3- zastavané plochy a nádvoria o výmere 137 m2,
* 1064/4- zastavané plochy a nádvoria o výmere 64 m2,
* 1064/6- zastavané plochy a nádvoria o výmere 542 m2

vo výlučnom vlastníctve obce, za účelom prevádzkovania hotela bez vnútorného vybavenia.

1. Pre výber najvhodnejšej ponuky na nájom nehnuteľností uvedených v bode 1 tohto článku a následné uzatvorenie nájomnej zmluvy, vyhlasuje uverejnením v tlači, na úradnej tabuli a na internetovej stránke obce verejnú súťaž bližšie neurčeným osobám.

**II.**

**Časový plán súťaže**

1. Vyhlásenie súťaže dňa: **28.03.2018**.

* uverejnenie na úradnej tabuli obce dňa **28.03.2018**
* uverejnenie na internetovej stránke obce dňa **28.03**.**2018.**

1. Ukončenie predkladania návrhov súťaže: **25.05.2018 do** **14,00 hod**
2. Otváranie obálok sa uskutoční dňa **28.05.2018 o 18,00 hod** na obecnom úrade v Zamarovciach, **v zasadačke Obecného úradu Zamarovce**.
3. Oznámenie úspešného návrhu: do 10 dní od schválenia obecným zastupiteľstvom.
4. Uzatvorenie nájomnej zmluvy : do 20 dní od schválenia prenájmu úspešnému predkladateľovi obecným zastupiteľstvom.

**III.**

**Podmienky verejnej obchodnej súťaže**

1. Obchodná verejná súťaž sa začína dňom zverejnenia vyhlásenia obchodnej verejnej súťaže na úradnej tabuli obce a internetovej stránke obce dňa **28.03.2018.**
2. Minimálna cena nájmu je: **1.** **200 € bez DPH/mesačne**.
3. Navrhovateľ môže predložiť najviac jeden návrh. Ak podá navrhovateľ viac návrhov , budú všetky jeho ponuky zo súťaže vylúčené.
4. Forma podávania návrhov je písomná, pričom náležitosti návrhu – ponuky sú uvedené v čl.VI. týchto podmienok
5. Navrhovatelia môžu stiahnuť svoj pôvodný návrh a predložiť nový návrh až do ukončenia ponuky na predkladanie návrhov t.j. **do 25.05.2018, do 14,00 hod**.
6. Obálky s doručenými ponukami sa budú otvárať pred komisiou zloženou z:

* Poslancov: Ing.Varhaník V., Mgr.Ilavský P., Ing.Ušiak R., MUDr.Gajdošík R., Bc.Nováková V., p.Ševčík R., p.Minárik Ľ.

- hlavného kontrolóra: Mgr.Ondrkál O.

* starostu obce p.Červeňan S.

- zapisovateľky: Drienková O.

1. Vyhlasovateľ obec Zamarovce vyhodnotí predložené návrhy **dňa 28.5.2018.**
2. Vyhlasovateľ písomne oboznámi navrhovateľov s výsledkom obchodnej verejne súťaže do 10 dní od vyhodnotenia. Oznámenie výsledkov súťaže navrhovateľov obsahuje označenie uchádzača, jeho cenový návrh a uvedenie poradia, **ktoré bolo určené na zasadnutí obecného zastupiteľstva obce Zamarovce.**
3. Vyhlasovateľ si vyhradzuje právo odmietnuť všetky predložené návrhy, súťaž zrušiť, meniť podmienky súťaže ukončiť súťaž ako neúspešnú alebo predĺžiť lehotu na predkladanie ponúk, predĺžiť lehotu na vyhlásenie výsledku súťaže. Zmena podmienok súťaže sa vykoná prostriedkami a spôsobom akým bola vyhlásená.
4. Do súťaže nemožno zahrnúť návrh, ktorý sa predložil po lehote určenej v podmienkach súťaže.
5. Navrhovatelia nemajú nárok na náhradu nákladov spojených s ich účasťou v súťaži.
6. Nárok na úhradu nákladov spojených s účasťou v súťaži nevzniká ani účastníkovi, ktorý v súťaži zvíťazil.
7. Navrhovatelia majú právo zúčastniť sa na otváraní obálok.

**IV.**

**Podmienky nájmu**

1. Vyhlasovateľ obec Zamarovce podmieňuje nájom nehnuteľnosti schválením Obecným zastupiteľstvom v Zamarovciach.
2. Nájomná zmluva bude v znení, ktoré je prílohou k týmto podmienkam podpísaná najneskôr do 20 dní odo dňa schválenia prenájmu úspešnému predkladateľovi obecným zastupiteľstvom, po doručení oznámenia výsledkov súťaže úspešnému nájomcovi.
3. V prípade nedodržania stanovených lehôt zo strany víťaza súťaže na podpísanie nájomnej zmluvy, bude nehnuteľnosť ponúknutá na prenájom záujemcovi, ktorý je nasledujúci po víťazovi v poradí určenom pri posudzovaní a vyhodnocovaní predložených návrhov.

**V.**

**Kritéria hodnotenia návrhov**

1. Jediným kritériom hodnotenia predložených návrhov **je cena nájmu** nehnuteľnosti predložená záujemcom.
2. Víťazom obchodnej verejnej súťaže bude záujemca **najvyššej ponuky**, ktorej bude priradené poradie č. 1. v poradí druhej najvhodnejšej ponuke sa priradí poradie č. 2. Takto bude postupované aj pri ďalších ponukách, ktorým bude priradené číslo podľa poradia.
3. V prípade rovnakej ponúknutej ceny za nájom nehnuteľnosti rozhodne skorší termín podania návrhu.
4. Účastníkom súťaže, ktorí v obchodnej verejnej súťaži neuspeli - umiestnili sa na druhom a ďalších miestach – obec oznámi, že ich návrhy odmietli.

**VI.**

**Podanie a náležitosti ponuky/návrhu**

1. Návrhy do obchodnej verejnej súťaže sa posielajú v uzatvorenej obálke na adresu vyhlasovateľa:

**Obec Zamarovce**

**Zamarovská 97**

**911 05 Zamarovce**

s viditeľným označením – textom:

### „NEOTVÁRAŤ – NÁVRH NA PRENÁJOM NEHNUTEĽNOSTI „Športhotel Ostrov“

1. Poverený zamestnanec podateľne Obce Zamarovce vyznačí na obálke **„Prijaté: poradie návrhu, dátum, čas a miesto prijatia návrhu spolu so svojím podpisom“**.
2. Povinné náležitosti návrhu na prenájom:
   1. presné označenie navrhovateľa

(fyzická osoba podnikateľ a právnická osoba uvedie: názov, sídlo, IČO, konajúcu osobu/ zástupcu a priloží kópiu živnostenského listu, resp. aktuálneho výpisu z obchodného registra a tel. č.)

* 1. označenie nehnuteľnosti, o ktorej prenájom má navrhovateľ záujem
  2. ponuku ceny mesačného nájmu
  3. podnikateľský zámer
  4. záväzok, že od vyhlasovateľa prenajme nehnuteľnosť za podmienok uvedených v priloženej nájomnej zmluve
  5. súhlas s podmienkami vyhlásenej súťaže
  6. čestné vyhlásenie záujemcu, že v čase podania žiadosti nemá po  lehote splatnosti žiadne záväzky voči Obci Zamarovce,
  7. potvrdenie zdravotných poisťovní (ZP Dôvera, ZP Union, VšZP), v ktorých je záujemca vedený v evidencii platiteľov zdravotného poistenia, že nemá nedoplatky poistného v Slovenskej republike alebo v štáte sídla, miesta podnikania alebo obvyklého pobytu – originál, alebo úradne osvedčená kópia (nie staršia ako tri mesiace
  8. potvrdenie sociálnej poisťovne, že záujemca nemá evidované nedoplatky na sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu – originál, alebo úradne osvedčená kópia (nie staršia ako tri mesiace).
  9. potvrdenie príslušného daňového úradu, že záujemca subjekt nemá evidované nedoplatky v Slovenskej republike alebo v štáte sídla, miesta podnikania alebo obvyklého pobytu – originál, alebo úradne osvedčená kópia (nie staršia ako tri mesiace).
  10. potvrdenie miestne príslušného Okresného súdu, že záujemca nie je v likvidácii nepredkladá fyzická osoba a príspevková organizácia – originál, alebo úradne osvedčená kópia (nie staršia ako tri mesiace).,
  11. Potvrdenie príslušného Okresného súdu, že na majetok záujemcu nebol vyhlásený konkurz, nie je v reštrukturalizácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku
  12. potvrdenie o neporušení zákazu nelegálneho zamestnávania
  13. ponuka/ návrh musí byť podpísaný a datovaný (u právnickej osoby aj pečiatka a podpis konajúcej osoby)

**4**. V prípade, že návrh nebude spĺňať náležitosti vyššie uvedené, bude pri vyhodnocovaní ponúk zo súťaže vylúčený.

V Zamarovciach, dňa 27.03.2018

Obec Zamarovce

zastúpená starostom

Stanislavom Červeňanom

# 

# Z  M L U  V  A

**o nájme nebytových priestorov**

uzatvorená podľa § 663 a nasl. zák.č.40/1964 Zb. Občiansky zákonník v platnom znení, medzi zmluvnými stranami :

**Prenajímateľ : O B E C Z A M A R O V C E**

zastúpený: Stanislavom Červeňanom - starostom obce

so sídlom: Obecný úrad Zamarovce, Zamarovská ul. č.1

bank. spoj.: VÚB a.s., Trenčín,

č. účtu: 17327202/0200

IBAN:SK 62 0200 0000 0000 1732 7202

IČO: 00 687 251

**Nájomca : ..........................................................**

**..........................................................**

**..........................................................**

**..........................................................**

t a k t o :

**I.**

**Predmet zmluvy**

1. Prenajímateľ je výlučným vlastníkom nehnuteľností ktoré sa nachádzajú v katastrálnom území Zamarovce, obec Zamarovce a sú zapísané na liste vlastníctva číslo 1 vedenom Správou katastra Trenčín, ako budova, hotel so súpisným číslom 241, stojaca na parcele číslo parcele č. 1064/6, a pozemky- parcely registra „ C“ katastrálnej mapy evidované s číslom:

* 1064/1- zastavané plochy a nádvoria o výmere 695 m2,
* 1064/2- zastavané plochy a nádvoria o výmere 47 m2,
* 1064/3- zastavané plochy a nádvoria o výmere 137 m2,
* 1064/4- zastavané plochy a nádvoria o výmere 64 m2,
* 1064/6- zastavané plochy a nádvoria o výmere 542 m2.

1. Prenajímateľ prenecháva nájomcovi do nájmu predmet špecifikovaný v bode 1 tohto článku, s vnútorným vybavením wellness-u, saunou SR 2520 a vírivkou LAXUS 205 s termokrytom, ako aj elektromotorom pre podlahové kúrenie. Nájomca takto špecifikovaný predmet nájmu prijíma do užívania ako riadny a starostlivý hospodár na účely svojho podnikania prevádzkovaním činností v rozsahu živnostenského oprávnenia nájomcu a zaväzuje sa riadne a včas platiť nájomné a znášať všetky náklady spojené s užívaním.

**II.**

**Začiatok a trvanie nájomnej zmluvy**

1. Nájomný vzťah sa začína dňom .................................. a je dojednaný na dobu určitú 15 rokov.
2. Pri príležitosti odovzdania predmetu nájmu do užívania nájomcovi je potrebné vyhotoviť preberací protokol o stave predmetu nájmu. Ak sa z  nejakého dôvodu nevystaví protokol o prevzatí, považuje sa predmet nájmu za odovzdaný od tej chvíle, keď nájomca začne užívať predmet nájmu bez pripomienok.
3. Nájomca podpisom tejto zmluvy konštatuje, že predmet nájmu je spôsobilý na užívanie za účelom výkonu jeho podnikateľskej činnosti.

**III.**

**Ukončenie nájomnej zmluvy**

1. Zmluvné strany sú oprávnené ukončiť nájomný vzťah písomnou dohodou zmluvných strán alebo výpoveďou ktorejkoľvek zmluvnej strany bez uvedenia dôvodu. Výpovedná lehota je šesťmesačná a začína plynúť prvým dňom mesiaca nasledujúceho po doručení výpovede.
2. Prenajímateľ môže bez dodržania výpovednej lehoty zrušiť nájomnú zmluvu s okamžitou účinnosťou odstúpením, ak :
3. nájomca nesplní svoje finančné záväzky z tejto zmluvy, pričom jeho omeškanie s plnením trvá dlhšie ako 60 dní;
4. nájomca neuhradí finančnú zábezpeku ( čl. IV., bod 3 zmluvy) na účet prenajímateľa do 15 dní od podpisu tejto zmluvy,
5. nájomca predmet nájmu alebo spoločné zariadenia resp. všeobecné priestory užíva značne nevhodne, najmä ak predmet nájmu vážnym spôsobom zanedbáva, resp. nespĺňa svoju povinnosť udržiavať ho alebo predmet nájmu vôbec neužíva v zmysle tejto zmluvy,
6. nájomca bez súhlasu prenajímateľa uskutoční resp. uskutočnil stavebné zmeny alebo zmení účel užívania;
7. nájomca nedodržiava právoplatné úradné podmienky v súvislosti s prevádzkou tohto predmetu nájmu alebo zákonné ustanovenia,
8. nájomca iným závažným spôsobom poruší záväzky z tejto zmluvy, hlavne zákaz ďalšieho podnájmu ustanovený v čl. VI., bod 1).

Odstúpenie, podané doporučeným listom prenajímateľa na poslednú dokázateľne uvedenú adresu nájomcu, ukončuje nájomný vzťah s okamžitou platnosťou.

1. Nájomný vzťah naviac zaniká zánikom predmetu nájmu ako aj ukončením podnikateľskej činnosti nájomcu.
2. Pokiaľ správaním nájomcu dôjde k okamžitému zrušeniu nájomnej zmluvy uvedeného v čl. III., ods. 2), je nájomca povinný, v lehote 30 dní vypratať predmet nájmu a odovzdať prenajímateľovi kľúče od objektu nájmu. V prípade, že tak nájomca neurobí, je na základe vzájomnej dohody zmluvných strán, k takémuto vyprataniu predmetu nájmu neodvolateľne splnomocnený prenajímateľ, pričom sa vypratanie uskutoční na náklady nájomcu, ktorý znáša nebezpečenstvo za škodu vzniknutú na vyprataných veciach.

**IV.**

**Nájomné a úhrada nájomného**

1. Zmluvné strany dohodli nájomné za celú výmeru predmetu nájmu, vzájomne považované za primerané a nesporné vo výške:

**.................... € /mesačne bez DPH**

Prenajímateľ nie je platcom DPH.

1. Nájomné je splatné mesačne, na základe faktúry vystavenej prenajímateľom vždy do 5-teho dňa príslušného kalendárneho mesiaca s lehotou splatnosti faktúry 15 dní odo dňa jej doručenia nájomcovi.
2. Zmluvné strany sa dohodli, že nájomca zaplatí prenajímateľovi **zábezpeku** vo výške 3 násobku mesačného nájmu dojednaného v bode 1 tohto článku v deň podpisu tejto zmluvy na bankový účet prenajímateľa číslo: SK 62 0200 0000 0000 1732 7202**.** Zábezpeka môže byť použitá na úhradu prípadných škôd na predmete nájmu spôsobených nájomcom ako aj k úhrade prípadne meškajúcich platieb na nájomnom, formou započítania vzájomných pohľadávok. Ak nájomca neporuší svoje povinnosti z tejto zmluvy, bude mu zábezpeka vrátená na bankový účet nájomcu číslo: ........................... najneskôr do piatich dní od ukončenia nájmu.
3. Hodnota nájomného si podľa dohody zachováva stálu hodnotu. Ako mierka a základ na výpočet tohto zabezpečenia hodnoty slúži index spotrebiteľských cien bežného roka, zverejnený Slovenským štatistickým úradom alebo rovnocenný index, ktorý nastúpi na jej miesto. Úhrada nájomného sa preto mení v tom istom rozsahu ako príslušné indexové číslo, zverejnené k 1.1. príslušného kalendárneho roka. Nájomné v nadväznosti na zmeny indexu nemôže klesnúť pod nájomné platné za predchádzajúci rok.
4. Ak sa nájomca oneskorí s povinnosťou uhradiť nájomné v lehote splatnosti, môže prenajímateľ uplatniť úrok z omeškania vo výške 0,025% z dlžnej sumy za každý deň omeškania s úhradou faktúry.

**V.**

**Náklady spojené s obvyklým udržiavaním**

1. Nájomca znáša všetky náklady spojené s obvyklým udržiavaním, spojené s prevádzkou predmetu nájmu. Za náklady spojené s obvyklým udržiavaním sa považujú všetky náklady, ktoré sú spojené s prevádzkou, starostlivosťou, údržbou a správou predmetu nájmu a sú to :poplatky za elektrickú energiu, plyn, vodné a stočné, náklady na kúrenie a teplú vodu, čistenie kanálov a odvoz odpadu, poistné proti požiaru a živelnej pohrome aj poistenie objektu, náklady na správu budovy, údržbárske a prevádzkové náklady, drobné opravy a úpravy, náklady na kominára, stráženie, odpratávanie snehu, posýpanie, údržbu trávnatých plôch a rastlinstva.

**VI.**

**Účel nájmu a možnosti ďalšieho podnájmu**

1. Nájomca je oprávnený používať predmet nájmu len za účelom výkonu svojej podnikateľskej činnosti, v rozsahu predmetu činnosti nájomcu zapísaného v živnostenskom liste a v obchodnom registri nájomcu, pričom ďalší podnájom predmetu nájmu je z tohto vylúčený.
2. Nájomca je povinný na vlastné náklady zabezpečiť a dodržiavať v prenajatom priestore dodržiavanie všetkých hygienických, bezpečnostných a protipožiarnych predpisov.

**VII.**

**Údržba a stavebné zmeny**

1. Nájomca sa zaväzuje udržiavať predmet nájmu v  stave v akom ho prevzal a všetky opravy, ktoré budú na predmete nájmu potrebné a podmienené neadekvátnym užívaním, ak sa nejedná o stavebné škody na budove, vykoná na vlastné náklady a bude na vlastné náklady udržiavať predmet nájmu v použiteľnom stave.
2. Nájomca zodpovedá prenajímateľovi za každé zavinené poškodenie predmetu nájmu a spoločných zariadení a je povinný uhradiť škody, pokiaľ poškodenia zavinil on sám, jeho rodinní príslušníci, zamestnanci, alebo ak bolo poškodenie zavinené v dôsledku neodborného alebo odporujúceho užívania objektu nájmu alebo na základe nedostatočnej údržby. Ak existuje oprávnený predpoklad, že takéto poškodenie bolo zapríčinené uvedeným okruhom osôb, je nájomca povinný dokázať, že poškodenie nebolo spôsobené vinou príslušníka tohto okruhu osôb. Ak nájomca svoju povinnosti odstrániť takéto poškodenie nesplní napriek písomnej upomienke v predpísanej lehote, má prenajímateľ právo potrebné práce nechať vykonať na náklady nájomcu.
3. Ak sa vyskytnú závažné poškodenia týkajúce sa nosnej konštrukcie, je nájomca povinný škodu bezodkladne nahlásiť. Nájomca je povinný uhradiť škodu, ktorá vznikla v dôsledku oneskoreného hlásenia.
4. Prenajímateľ má právo vykonať vylepšenia a stavebné zmeny predmetu nájmu, ktoré sú potrebné na riadnu údržbu alebo na prevádzku aj bez súhlasu nájomcu. Jedná sa o účelové stavebné zmeny, ale len v takom čase, rozsahu a spôsobe realizácie, akým nebudú mať žiadny vážny negatívny dopad na podnikanie nájomcu.
5. Pri ukončení nájomnej zmluvy v dohodnutý deň odovzdá nájomca predmet nájmu prenajímateľovi vyprázdnený od všetkých hnuteľných predmetov, v riadnom stave podľa zmluvy, vyčistený a v stave v akom ho prevzal s prihliadnutím na bežné opotrebenie. Oneskorené odovzdanie bude mať za následok podľa dohody povinnosť nájomcu zaplatiť za čas po skončení nájomného vzťahu stanovenú platbu za užívanie, ktorá bude o 50 % vyššia ako predpísané nájomné do doby pred ukončením nájomného vzťahu. Okrem toho ručí nájomca za všetky vyplývajúce škody alebo právne nevýhody, ktoré vzniknú z oneskoreného vypratania a odovzdania.
6. Nájomca je oprávnený uskutočniť stavebné úpravy po predchádzajúcom písomnom ohlásení prenajímateľovi, pokiaľ tieto stavebné zmeny nevyžadujú stavebné povolenie. Takáto zmena sa týka výlučne predmetu nájmu. Na základe týchto úprav nedôjde k znehodnoteniu predmetu nájmu a negatívnemu ovplyvneniu vzhľadu a užívateľnosti celkového objektu. Iné stavebné zmeny možno uskutočniť len po predchádzajúcom písomnom súhlase samotného prenajímateľa.
7. Nájomca sa zaväzuje všetky ním vykonané stavebné úpravy dokumentovať plánmi a poskytnúť prenajímateľovi jedno vyhotovenie plánov bez úhrady.
8. Prenajímateľ je oprávnený ku kontrole dodržiavania povinnosti údržby a kontrole stavu objektu predmetu nájmu v primeraných časových intervaloch vždy po predchádzajúcom upozornení a dohode s nájomcom.

**VIII.**

## Záruka a náhrady škody

1. Prenajímateľ nepreberá žiadnu záruku na určitý výnos predmetu nájmu.
2. Získanie potrebných úradných užívateľských oprávnení akéhokoľvek druhu prináleží výlučne nájomcovi. Prípadné podmienky, udelené v tejto súvislosti, musí nájomca splniť na vlastné náklady. Nájomný vzťah je založený nezávisle od takýchto skutočných alebo právnych možností užívania, ktoré sa týkajú špeciálne výkonu podnikania nájomcu.
3. Prenajímateľ nezodpovedá a neručí za škody, ktoré vzniknú na tovaroch a predmetoch odcudzením, požiarom alebo imisiou, bez ohľadu na druh príčiny a rozsah škôd. Preto sa nájomca zaväzuje, že sa o svoj podnik prevádzkovaný v predmete nájmu ako aj o vložené predmety postará zodpovedajúcou poistnou ochranou, predovšetkým na riziko požiaru a poistením zodpovednosti za škodu prevádzkovou činnosťou. Poistný vzťah musí byť založený tak, aby počas používania objektu nájomcom nemohlo vzniknúť ručenie prenajímateľa na základe žiadneho právneho dôvodu.

**IX.**

**Všeobecné ustanovenia**

1. Zmluva nadobúda platnosť dňom jej podpisu a účinnosť v prvý deň nasledujúci po dni jej zverejnenia podľa § 47a zák. č. 546/2010 Z.z., ktorým sa dopĺňa zák.č. 40/1964 Zb. Občiansky zákonník v znení neskorších predpisov
2. Zmluvné strany konštatujú, že súhlas k uzatvoreniu tejto zmluvy bol udelený na zasadnutí obecného zastupiteľstva obce Zamarovce, konanom dňa ................., uznesením číslo ................., a tento zámer obce bol 15 dní pred rozhodnutím obecného zastupiteľstva a podpisom zmluvy zverejnený na úradnej tabuli obce a internetovej stránke obce, v súlade s §9a, ods. 9, písm. c), zák. č. 138/1991 Zb. o majetku obcí, v platnom znení.
3. Zmluva bola vyhotovená v slovenskom jazyku, dvojmo, pričom každá zo zmluvných strán obdrží po jednom jej vyhotovení. Zmeny a doplnky tejto zmluvy si vyžadujú písomnú formu.
4. Ak by sa nejaké zmluvné ustanovenie stalo neúčinným, netýka sa to ostatných ustanovení zmluvy. Zmluvné strany prehlasujú, že namiesto neúčinného zmluvného ustanovenia spoločne dohodnú účinné zmluvné ustanovenie, ktoré sa z hospodárskeho hľadiska čo najviac priblíži neúčinnému ustanoveniu.
5. Táto zmluva, ako aj všetky právne vzťahy vychádzajúce z tejto zmluvy, podliehajú slovenskému hmotnému právu a sú upravené Občianskym zákonníkom, zák. č. 40/1964 Zb. v platnom znení. Vznik, právna forma, právne vzťahy a zrušenie zmluvy podliehajú slovenskému právnemu poriadku.
6. Zmluvné strany vyhlasujú, že táto zmluva bola uzatvorená na základe ich slobodnej vôle, vážne, zrozumiteľným a určitým prejavom, bez omylu, a to ani nie v tiesni, a ani nie za nápadne nevýhodných podmienok, čo potvrdzujú svojimi vlastnoručnými podpismi.

V Zamarovciach, dňa ..........................................

Prenajímateľ: Nájomca: